ประกาศคณะกรรมการจัดการหนี้ของเกษตรกรเรื่อง การขึ้นทะเบียนหนี้และการเพิกถอนทะเบียนหนี้พ.ศ. ๒๕๖๓ โดยที่เป็นการสมควรปรับปรุงแก้ไขหลักเกณฑ์การยื่นคำขอขึ้นทะเบียนหนี้ให้เหมาะสม เท่าทันกับสถานการณ์และเจตนารมณ์ของพระราชบัญญัติกองทุนฟื้นฟูและพัฒนาเกษตรกรเพื่อประโยชน์ในการส่งเสริม สนับสนุน และรักษาอาชีพเกษตรกรรมของเกษตรกรรวมถึงการรักษาพื้นที่เกษตรกรรมของชาติโดยรวมอาศัยอำนาจตามความในมาตรา ๓๗/๖ แห่งพระราชบัญญัติกองทุนฟื้นฟูและพัฒนาเกษตรกร พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติกองทุนฟื้นฟูและพัฒนาเกษตรกร(ฉบับที่ ๒) พ.ศ. ๒๕๔๔ ประกอบกับมติคณะกรรมการจัดการหนี้ของเกษตรกร ในคราวประชุมครั้งที่๑๐/๒๕๖๓ เมื่อวันที่ ๒๔ เมษายน พ.ศ. ๒๕๖๓ คณะกรรมการจัดการหนี้ของเกษตรกร จึงออกประกาศไว้ดังต่อไปนี้ข้อ ๑ ประกาศนี้เรียกว่า ประกาศคณะกรรมการจัดการหนี้ของเกษตรกรเรื่อง การขึ้นทะเบียนหนี้และการเพิกถอนทะเบียนหนี้ พ.ศ. ๒๕๖๓ข้อ ๒[๑] ประกาศนี้ให้ใช้บังคับตั้งแต่วันถัดจากวันที่ประกาศในราชกิจจานุเบกษาเป็นต้นไปข้อ ๓ ให้ยกเลิกประกาศคณะกรรมการจัดการหนี้ของเกษตรกรเรื่อง การขึ้นทะเบียนหนี้และการเพิกถอนทะเบียนหนี้พ.ศ. ๒๕๖๓ ฉบับลงวันที่ ๔ มีนาคม พ.ศ. ๒๕๖๓ข้อ ๔ ในประกาศนี้ กองทุน หมายความว่า กองทุนฟื้นฟูและพัฒนาเกษตรกรเกษตรกร หมายความว่าบุคคลธรรมดาซึ่งประกอบอาชีพเกษตรกรรมเป็นหลักและเป็นสมาชิกองค์กรเกษตรกรตามระเบียบที่คณะกรรมการกำหนดนายทะเบียน หมายความว่าเลขาธิการสำนักงานกองทุนฟื้นฟูและพัฒนาเกษตรกร หรือพนักงานที่ได้รับการแต่งตั้งจากเลขาธิการเพื่อปฏิบัติหน้าที่นายทะเบียนตามประกาศนี้คณะกรรมการ หมายความว่า คณะกรรมการกองทุนฟื้นฟูและพัฒนาเกษตรกรคณะกรรมการจัดการหนี้ หมายความว่า คณะกรรมการจัดการหนี้ของเกษตรกรคณะอนุกรรมการ หมายความว่า คณะอนุกรรมการกองทุนฟื้นฟูและพัฒนาเกษตรกรจังหวัดสำนักงาน หมายความว่า สำนักงานกองทุนฟื้นฟูและพัฒนาเกษตรกรสำนักจัดการหนี้ หมายความว่า สำนักจัดการหนี้ของเกษตรกรสำนักงานสาขาจังหวัดหมายความว่า สำนักงานกองทุนฟื้นฟูและพัฒนาเกษตรกรสาขาจังหวัดสถาบันเจ้าหนี้ หมายความว่า สถาบันการเงินสถาบันเกษตรกร และนิติบุคคลตามที่คณะกรรมการกำหนดหนี้เร่งด่วน หมายความว่าหนี้ที่ถูกสถาบันเจ้าหนี้ทวงถามเป็นเอกสารอันจะนำไปสู่การดำเนินการตามกฎหมาย หนี้ฟ้องร้องดำเนินคดี รวมไปถึงการถูกบังคับคดีหรือขายทอดตลาด หรืออยู่ระหว่างการดำเนินคดีก่อนศาลมีคำสั่งล้มละลายทะเบียนหนี้ หมายความว่าทะเบียนเกษตรกรที่เกษตรกรซึ่งเป็นหนี้ในระบบได้ยื่นและได้รับการอนุมัติจากนายทะเบียน รวมถึงหนี้ที่ผ่านการอุทธรณ์การขึ้นทะเบียนหนี้ตามมาตรา ๓๗/๖ แห่งพระราชบัญญัติกองทุนฟื้นฟูและพัฒนาเกษตรกร พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติกองทุนฟื้นฟูและพัฒนาเกษตรกร(ฉบับที่ ๒) พ.ศ. ๒๕๔๔หมวด ๑การขึ้นทะเบียนหนี้ ข้อ ๕ เกษตรกรที่มีสิทธิยื่นคำขอขึ้นทะเบียนหนี้ตามประกาศนี้ต้องมีคุณสมบัติ ดังนี้(๑) เป็นเกษตรกร(๒) เป็นหนี้อันเนื่องมาจากการประกอบเกษตรกรรมของเกษตรกรตามมาตรา๓ แห่งพระราชบัญญัติกองทุนฟื้นฟูและพัฒนาเกษตรกรพ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติกองทุนฟื้นฟูและพัฒนาเกษตรกร (ฉบับที่ ๒) พ.ศ. ๒๕๔๔(๓) เป็นหนี้ในระบบตามมาตรา ๓๗/๑ แห่งพระราชบัญญัติกองทุนฟื้นฟูและพัฒนาเกษตรกร พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติกองทุนฟื้นฟูและพัฒนาเกษตรกร(ฉบับที่ ๒) พ.ศ. ๒๕๔๔(๔)[๒] (ยกเลิก)ข้อ ๖ ให้เกษตรกรที่มีหนี้ในระบบและประสงค์ขึ้นทะเบียนหนี้ให้ยื่นคำขอต่อนายทะเบียนที่สำนักงานสาขาจังหวัดที่องค์กรเกษตรกรนั้นตั้งอยู่ในวันและเวลาทำการ ข้อ ๗ การขอขึ้นทะเบียนหนี้ ตามข้อ ๖ ให้เกษตรกรยื่นผ่านองค์กรเกษตรกรที่เกษตรกรเป็นสมาชิกโดยใช้เอกสารประกอบคำขอ ดังต่อไปนี้(๑) คำขอขึ้นทะเบียนหนี้ ตามแบบที่สำนักงานกำหนด(๒) สำเนาบัตรประจำตัวประชาชนของเกษตรกร(๓) หลักฐานแห่งหนี้ เช่น สัญญากู้ยืม สัญญาจำนองหรือสมุดบัญชีเงินกู้ในกรณีสัญญากู้ยืมไม่ระบุวัตถุประสงค์การกู้เพื่อเกษตรกรรมหรือที่ระบุไม่ชัดเจน ให้ใช้เอกสารที่ระบุวัตถุประสงค์ในการกู้ยืมเงินเพื่อเกษตรกรรม หรือหนังสือรับรองวัตถุประสงค์การกู้ยืมเงินเพื่อเกษตรกรรมจากสถาบันเจ้าหนี้มาอ้างอิงได้สำหรับธนาคารเพื่อการเกษตรและสหกรณ์การเกษตร สหกรณ์การเกษตร สหกรณ์นิคม และสหกรณ์ประมงไม่ต้องใช้เอกสารอ้างอิง(๔) กรณีเป็นหนี้ที่มีทรัพย์สินเป็นหลักประกันให้แนบสำเนาเอกสารสิทธิ์ในทรัพย์สินที่ใช้เป็นหลักประกัน(๕) หนังสือแสดงความยินยอมให้โอนกรรมสิทธิ์ในทรัพย์สินที่ใช้เป็นหลักประกันให้แก่กองทุนกรณีหนี้บุคคลค้ำประกัน ให้ระบุจำนวนผู้ค้ำประกันพร้อมทั้งชื่อ ชื่อสกุล และที่อยู่ (ถ้ามี) มาด้วยกรณีหนี้ส่วนที่เหลือจากการบังคับคดีเสร็จสิ้นหรือหลังจากการโอนทรัพย์เพื่อชำระหนี้แก่สถาบันเจ้าหนี้แล้ว ให้นำมาขึ้นทะเบียนหนี้ได้ข้อ ๘ กรณีที่เกษตรกรได้ยื่นคำขอขึ้นทะเบียนหนี้ ตามข้อ๗ หากเป็นหนี้ผิดนัดชำระที่เจ้าหนี้ทวงถามเป็นเอกสารอันจะนำไปสู่การดำเนินการตามกฎหมายให้เกษตรกรแจ้งสำนักงานสาขาจังหวัดประสานสถาบันเจ้าหนี้เพื่อขอชะลอการดำเนินการตามกฎหมายก่อนวันครบกำหนดกรณีเกษตรกรเป็นหนี้เร่งด่วน เกษตรกรต้องแจ้งสำนักงานสาขาจังหวัดประสานสถาบันเจ้าหนี้เพื่อขอชะลอการดำเนินคดีก่อนวันครบกำหนดโดยแนบเอกสารอย่างใดอย่างหนึ่ง ดังนี้ คำฟ้อง คำพิพากษาหมายบังคับคดี หมายยึดทรัพย์ หนังสือประกาศขายทอดตลาดทรัพย์สิน หมายขับไล่ออกจากที่ดินตามแต่กรณีกรณีตามวรรคสอง ให้สำนักงานสาขาจังหวัดเร่งดำเนินการประสานสถาบันเจ้าหนี้ขอชะลอการดำเนินการโดยทันทีและแจ้งให้เกษตรกรทราบก่อนวันครบกำหนดดังกล่าวกรณีหนี้เร่งด่วนตามวรรคสอง ให้สำนักงานสาขาจังหวัดแจ้งให้เกษตรกรยื่นคำขอจัดการหนี้เร่งด่วนในคราวเดียวกัน โดยแนบเอกสารอย่างใดอย่างหนึ่งดังนี้ คำฟ้อง คำพิพากษา คำบังคับ หมายยึดทรัพย์ หรือหนังสือประกาศขายทอดตลาดทรัพย์สินตามแต่กรณีกรณีที่เกษตรกรยื่นขอให้จัดการหนี้เร่งด่วนให้จัดทำหนังสือมอบอำนาจในการโอนกรรมสิทธิ์ในทรัพย์สินให้กับกองทุนในคราวเดียวกันข้อ ๙ ให้นายทะเบียนจัดทำบันทึกการตรวจสอบข้อเท็จจริงเกี่ยวกับความเป็นเกษตรกรวัตถุประสงค์ในการกู้ยืมเงิน และสิทธิในการเป็นเจ้าของกรรมสิทธิ์ในทรัพย์สินที่เป็นหลักประกันรวมถึงภาระผูกพันของทรัพย์สิน ตามแบบที่สำนักงานกำหนดข้อ ๑๐ ให้นายทะเบียนบันทึกข้อมูลทั่วไปของเกษตรกรเพื่อประโยชน์ในการแก้ไขปัญหาหนี้สินและฟื้นฟูอาชีพตามแบบที่สำนักงานกำหนดข้อ ๑๑ ให้เกษตรกรทำหนังสือยินยอมให้เจ้าหนี้เปิดเผยข้อมูลส่วนบุคคลไว้กับสำนักงานด้วยข้อ ๑๒ ให้นายทะเบียนตรวจสอบเอกสารตามข้อ ๗ และดำเนินการตามข้อ๙ ให้ครบถ้วนถูกต้องภายใน ๓๐ วัน นับแต่วันยื่นคำขอ หากพิจารณาเห็นว่าเอกสารครบถ้วนถูกต้องแล้ว ให้นายทะเบียนโดยความเห็นชอบของคณะอนุกรรมการอนุมัติการขึ้นทะเบียนหนี้การตรวจสอบเอกสารตามข้อ๗ หากเอกสารไม่ครบถ้วน ให้นายทะเบียนบันทึกแจ้งความไม่ครบถ้วนต่อองค์กรเกษตรกรและเกษตรกร พร้อมทั้งกำหนดระยะเวลาการส่งเอกสารเพิ่มเติมโดยให้ถือว่าวันที่ยื่นเอกสารเพิ่มเติมครบถ้วนเป็นวันยื่นคำขอหมวด ๒การอุทธรณ์การขึ้นทะเบียนหนี้ ข้อ ๑๓ ในกรณีที่นายทะเบียนไม่อนุมัติให้ขึ้นทะเบียนหนี้ตามข้อ ๑๒ เกษตรกรมีสิทธิยื่นอุทธรณ์ต่อนายทะเบียนภายใน ๓๐ วันนับแต่วันรับทราบผลการไม่อนุมัติเป็นหนังสือ เพื่อเสนอคณะกรรมการจัดการหนี้พิจารณาตามประกาศหลักเกณฑ์ที่คณะกรรมการจัดการหนี้กำหนดและแบบอุทธรณ์ให้เป็นไปตามแบบที่สำนักงานกำหนดข้อ ๑๔ เมื่อเกษตรกรยื่นอุทธรณ์ตามข้อ ๑๓ ให้สำนักงานสาขาจังหวัดร่วมกับคณะอนุกรรมการที่ได้รับมอบหมายรวบรวมพยานหลักฐานและจัดทำสำนวนอุทธรณ์ พร้อมให้ความเห็นตามแบบที่สำนักงานกำหนด ให้แล้วเสร็จภายใน๓๐ วัน นับแต่วันที่เกษตรกรยื่นอุทธรณ์ ก่อนนำเสนอคณะกรรมการจัดการหนี้พิจารณาข้อ ๑๕ กระบวนการรวบรวมหลักฐานและวิธีพิจารณาอุทธรณ์ให้เป็นไปตามที่สำนักงานกำหนดโดยความเห็นชอบของคณะกรรมการจัดการหนี้ข้อ ๑๖ ให้คณะกรรมการจัดการหนี้พิจารณาวินิจฉัยคำอุทธรณ์โดยเร็วแต่ไม่เกิน๖๐ วัน นับแต่วันที่ได้รับอุทธรณ์คำวินิจฉัยอุทธรณ์ของคณะกรรมการจัดการหนี้ให้ถือเป็นที่สุดหมวด ๓การเพิกถอนทะเบียนหนี้ ข้อ ๑๗ กรณีที่เกษตรกรมีความประสงค์ยกเลิกการขึ้นทะเบียนหนี้ให้องค์กรเกษตรกรและเกษตรกร ยื่นคำขอเพิกถอนทะเบียนหนี้ต่อสำนักงานสาขาจังหวัดให้นายทะเบียนพิจารณาอนุมัติการเพิกถอนทะเบียนหนี้และมีคำสั่งเพิกถอนทะเบียนหนี้ให้แล้วเสร็จภายใน๑๕ วันนับแต่วันยื่นคำขอ และรายงานให้คณะอนุกรรมการเห็นชอบในการประชุมคราวถัดไปพร้อมทั้งแจ้งผลการเพิกถอนทะเบียนหนี้ให้เกษตรกรรายนั้นทราบข้อ ๑๘ เมื่อเกษตรกรพ้นสภาพการเป็นสมาชิกองค์กรเกษตรกรตามระเบียบคณะกรรมการกองทุน ว่าด้วยการขึ้นทะเบียนและเพิกถอนทะเบียนองค์กรเกษตรกรซึ่งได้ขึ้นทะเบียนหนี้ไว้กับกองทุนให้ถือว่าพ้นสภาพการขึ้นทะเบียนหนี้ด้วยและให้นายทะเบียนแจ้งคณะอนุกรรมการทราบพร้อมกับการแจ้งการพ้นการเป็นสมาชิกองค์กรเกษตรกรในคราวเดียวกันข้อ ๑๙ กรณีที่นายทะเบียนตรวจสอบข้อมูลภายหลังพบว่าเกษตรกรขาดคุณสมบัติการเป็นเกษตรกรหรือข้อมูลทะเบียนหนี้ไม่เป็นไปตามกฎหมายว่าด้วยกองทุนให้นายทะเบียนรายงานต่อคณะอนุกรรมการเพื่อพิจารณาเห็นชอบให้เพิกถอนการขึ้นทะเบียนหนี้โดยให้แล้วเสร็จภายใน๑๕ วันข้อ ๒๐ การขึ้นทะเบียนหนี้เป็นการได้รับสิทธิเบื้องต้นตามกฎหมายแต่การจะได้รับการจัดการหนี้ ต้องเป็นไปตามเงื่อนไขหลักเกณฑ์การจัดการหนี้ที่คณะกรรมการจัดการหนี้กำหนดทั้งนี้ ให้รวมถึงหนี้ที่คณะรัฐมนตรีให้ความเห็นชอบให้กองทุนชำระหนี้แทนเกษตรกรข้อ ๒๑ ให้เลขาธิการสำนักงานกองทุนฟื้นฟูและพัฒนาเกษตรกรรักษาการตามประกาศนี้มีอำนาจออกประกาศสำนักงานคู่มือ แนวทางปฏิบัติที่ไม่ขัดหรือแย้งต่อประกาศนี้กรณีที่มีปัญหาการปฏิบัติตามประกาศนี้ให้คณะกรรมการจัดการหนี้มีอำนาจวินิจฉัยคำวินิจฉัยของคณะกรรมการจัดการหนี้ถือเป็นที่สุดบทเฉพาะกาล ข้อ ๒๒ ให้ประกาศนี้มีผลใช้บังคับกับเกษตรกรที่ได้รับอนุมัติการขึ้นทะเบียนหนี้เกษตรกรไว้กับกองทุนก่อนประกาศนี้มีผลใช้บังคับด้วยประกาศ ณวันที่ ๓๐ เมษายน พ.ศ. ๒๕๖๓จารึก บุญพิมพ์ประธานกรรมการจัดการหนี้ของเกษตรกร ประกาศคณะกรรมการจัดการหนี้ของเกษตรกร เรื่องการขึ้นทะเบียนหนี้และการเพิกถอนทะเบียนหนี้ (ฉบับที่ ๒)พ.ศ. ๒๕๖๓[๓]ข้อ ๒ ประกาศนี้ให้ใช้บังคับตั้งแต่วันถัดจากวันที่ประกาศในราชกิจจานุเบกษาเป็นต้นไปพิไลภรณ์/จัดทำ๑๗ ธันวาคม ๒๕๖๓สุภาทิพย์/ตรวจ๑๗ ธันวาคม ๒๕๖๓[๑] ราชกิจจานุเบกษาเล่ม ๑๓๗/ตอนพิเศษ ๑๑๘ ง/หน้า ๓๒/๒๐ พฤษภาคม ๒๕๖๓[๒] ข้อ ๕ (๔) ยกเลิกโดยประกาศคณะกรรมการจัดการหนี้ของเกษตรกรเรื่อง การขึ้นทะเบียนหนี้และการเพิกถอนทะเบียนหนี้ (ฉบับที่ ๒)พ.ศ. ๒๕๖๓[๓] ราชกิจจานุเบกษาเล่ม๑๓๗/ตอนพิเศษ ๑๕๒ ง/หน้า ๔/๒๙ มิถุนายน ๒๕๖๓